CELEX: 32016R1354
Language: et
Date: 2016-08-05 00:00:00
Title: Komisjoni rakendusmäärus (EL) 2016/1354, 5. august 2016, teatavate kaupade klassifitseerimise kohta kombineeritud nomenklatuuris

10.8.2016   
            
            
               ET
            
            
               Euroopa Liidu Teataja
            
            
               L 215/1
            
         KOMISJONI RAKENDUSMÄÄRUS (EL) 2016/1354,
   5. august 2016,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik (1), eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kauba klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaup klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletava kauba kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaup klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2016
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode (nn toonerikassett) on neljakandiline plastmahuti mõõtmetega umbes 11 cm × 11 cm × 7 cm, mis on täidetud värvainega. Kasseti välisküljel on hammasrattad, mis on spetsiaalselt kavandatud kasutamiseks koos spetsiifilise printeri teatavate mehaaniliste osadega. Kasseti sees on pöördmehhanism, mis toimib koos hammasratastega. Printerisse asetatud toonerikasseti pöörlemine hoiab ära värvaine paakumise. Värvaine vabaneb kassetist elektrostaatilise tõmbejõu toimel.
               
               
                  8443 99 90 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2 b ning CN-koodide 8443 , 8443 99  ja 8443 99 90  sõnastusega.
                  Toodet ei või klassifitseerida rubriiki 3707  fotograafias kasutatava keemilise valmistisena, sest kassett ei sisalda mitte üksnes värvainet, vaid ka mehaanilisi osi, nt hammasrattaid ja pöördmehhanismi.
                  Spetsiifiliste hammasrataste olemasolu määrab ära kasseti kasutamise spetsiifilises printeris. See on printeri mehaanilise funktsioneerimise seisukohalt vältimatu, kuna printeri mehaanilised osad töötavad koos kasseti mehaaniliste osadega ja printer ei saa ilma selle spetsiifilise kassetita töötada (vt ka Maailma Tolliorganisatsiooni (WCO) klassifitseerimisalased arvamused 8443.99/2 ja 8443.99/3).
                  Seega tuleb toode klassifitseerida printeri osana CN-koodi 8443 99 90  alla.